System of a Down

System of a Down

System of a Down var debutalbumet til System of a Down og ble lansert i 1998. Albumet har klart seg bra kommersielt og har solgt over 1 million kopier i USA, med dette albumet klarte bandet å bygge opp en sterk fanbase. Det ble utgitt to singler fra albumet under navnene «Sugar» og «Spiders». Debut-albumet deres inneholdte mange politiske sanger, som «Spiders» som handler om det armenske folkemordet og «War?» som er en antikrigssang. Albumet nådde 124.-plass på Billboard 200. I 1999 hadde albumet blitt sertifisert til gull av The RIAA, men når albumet Toxicity senere ble gitt ut, ble albumet sertifisert til platinium.
Etter at albumet ble lansert dro bandet på turne sammen med mange ulike artister som Incubus og Fear Factory for å nevne noen. System of a Down skulle egentlig delta på Family Values Tour sammen med kjente band som Taproot og Limp Bizkit, men de ble avvist av Limp Bizkit-vokalisten Fred Durst.

Toxicity

Toxicity var bandets andre studioalbumet og ble lansert i 2001. Albumet har blitt bandets mest-solgte album. Platen inneholdte singlen «Chop Suey!» som ble en stor hit på MTV og andre musikk-kanaler. Det ble utgitt fire singler fra albumet under navnene «Chop Suey!», «Toxicity», «Aerials» og «Prison Song». «Prison Song» ble gitt ut som en promosingel som betyr at den ikke hadde en musikkvideo. Etter terrorangrepet på New York, ble «Chop Suey!», på grunn av sangens kontroversielle tekst, fjernet fra spillelistene til flere amerikanske radiostasjoner. «Chop Suey!» ble nominert til en Grammypris og ble bandets første grammynominasjon.
Etter utgivelsen av albumet dro bandet til Mexico og senere USA sammen med det kjente metall bandet Slipknot og senere turnerte de også sammen med det tyske bandet Rammstein.

Steal This Album!

Bandets tredje studioutgivelse Steal This Album! ble utgitt i 2002. Etter turneen for støtte av Toxicity begynte bandet innspillingen av Steal This Album!. Da de spilte inn Toxicity hadde bandet mange demoer som de ikke inkluderte på Toxicity. Disse sangene ble gjeninnspilt og ble inkludert på bandets nye album. Steal This Album! fikk navnet sitt fra boken Steal This Book. Det ble bare lansert en singel fra albumet under tittelen «Innervision», og Michael Moore regisserte musikkvideo til sangen «Boom!». Tekstmessig inneholdt albumet mange politiske sanger, som «A.D.D.» (American Dream Denial) og «Thetawaves» og «Boom!» som er en protestsang mot krigen i Irak.

Mezmerize

Etterfølgern til Steal This Album, Mezmerize, ble lansert den 16. mai 2005.  Mezmerize skulle egentlig bli lansert sammen med Hypnotize under navnet Mezmerize/Hypnotize, men etter litt tenking ble de albumene utgitt som separate album. Albumet toppet den amerikanske albumlista og var det andre albumet deres som klarte å toppe den amerikanske albumlista, den første var Toxicity. Sangen «B.Y.O.B. (Bring Your Own Bombs)» vant en Grammy og ville bli den første og siste Grammyprisen bandet vant. Det ble lansert tre singler «B.Y.O.B.», «Question!» og «Violent Pornography». «Violent Pornography» ble utgitt som en promo-singel i Japan. I etterkant av albumutgivelsen, dro bandet på turne sammen med The Mars Volta og Bad Acid Trip.

Hypnotize

Hypnotize var den femte og siste studioutgivelsen til System of a Down før de splittet opp. Albumet ble utgitt den 22. november 2005 og nådde nummer 1 på den amerikanske albumlista. I forhold til tidligere utgitte plater fra bandet, var dette et roligere album som ikke hadde like mange av de tunge riffene man var vant til. I stedet for, fikk man sanger som «Lonely Day» og «Soldier Side». «Lonely Day» ble nominert til en Grammy i 2006. Det ble utgitt fire singler; «Hypnotize», «Lonely Day», «Kill Rock 'n' Roll» og «Vicinity of Obscenity».

Gjenforening

29. november 2010 erklærte System of a Down at de skulle gjenforenes.